Skólaráðsfundur Egilsstaðaskóla

26.október 2023

Mættir: Kristín Guðlaug Magnúsdóttir skólastjóri, Hlín Stefánsdóttir kennari, Kristín Hlíðkvist kennari, Borgþór Geirsson foreldri, Stefanía Magnúsdóttir stuðningsfulltrúi, Agla Eik Frostadóttir nemandi og Sólgerður Vala Kristjánsdóttir, nemandi.

Dagskrá fundar:

1. Sjálfsmatsskýrsla Egilsstaðaskóla 2022-23
* Kristín skólastjóri kynnti sjálfsmatsskýrsluna fyrir fundarmönnum.
* Nemendum í 4. og 5. bekk finnst of mikill hávaði í kennslustofum, spurning hvort það breytist með aldri og þroska nemenda.
* Flestum nemendum finnst gaman að lesa heima hjá sér en það fer þó minnkandi. Yngri nemendur hafa meiri ánægju af lestri en eldri.
* Áhugi á stærðfræði hjá nemendum í 6.-10. bekk fer einnig dvínandi og er undir landsmeðaltali.
* Þrautseigja í námi fer minnkandi, stúlkur virðast sýna meiri seiglu en drengir.
* Foreldrar telja aga í skólanum vera of lítinn. Rætt um mikilvægi þess að starfsfólk sé í góðu samstarfi við foreldra. Foreldrar telja að sama skapi að börnum líði vel í frímínútum.
* Kennarar telja sig stundum vera falin verkefni en ekki viðeigandi úrræði til að leysa þau og að sama skapi metur starfsfólk leikni sína í starfi ekki nægjanlega.
* Starfsfólk telur hlutverk ekki nægilega skýr og vinnuálag of mikið.
* Starfsandi hefur farið dalandi.
* Samstarf er við ýmsa aðila utan skólans, t.d. félagsþjónustu, tónlistarskóla og fyrirtæki.
* Einelti mælist minna en í samanburðarskólum.
* Nemendum í 6.-10. bekk líður almennt betur í skólanum en jafnöldrum.
* Umræða um mikilvægi þess að kaupa fjölbreytt lesefni á bókasafnið.
1. Fjárhagsáætlun fyrir 2024
* Hækkun á launaáætlun, góð staða mönnunar en alltaf má gera betur
* Breyting á ræstingu skólans
* Ekki hækkun á rekstrarliðum umfram eðlilega prósentuhækkun
* Fjárhagsáætlun 2024 hefur verið samþykkt af fjölskylduráði, áhersla á launaáætlun til að tryggja að mönnun sé nægjanleg í skólanum. Ekki hefur tekist að ráða inn kennara í forfallakennslu.
* Fyrirtækið Fjarðaþrif annast þrif á hluta skólans.
* Ekki hafa fengist samþykkt innkaup á frekari búnaði, t.d. húsgögn og annað.
1. Síma-frjáls skóli, skólaþing 14. nóv
* Fengum Sigurborgu Kr.H. til liðs við okkur – Heimskaffi fundur
* Tveir undirbúningsfundir 1. og 7. nóv
* Hugarflugsfundur 1. nóvember um ávinning af símafrjálsum skóla og hvað við viljum fá út úr skólaþinginu. Á þennan fund verður boðað nemendaráð, leiðtogaráð, stjórn foreldrafélags og tengiforeldra allra bekkja og þá starfsmenn sem vilja.
* Fyrir 7. nóvember verður búið að skipa kjarnahóp sem stýrir skólaþinginu, kennarar og stjórnendur.
* Skólaþingið verður fyrir nemendur í 7.-10. bekk en nemendur í 1.-6. bekk verða í öðrum verkefnum sem ekki hafa verið fullmótuð.
1. Frá nemendum
* Nemendur óska eftir fleiri tómstundatækjum í skólann, t.d. fótboltaspil, pool og borðtennis.
* Spurning um að skipa umsjónarmenn fyrir spil og fleira sem verður í notkun, svo það týnist ekki og skemmist. Eða finna aðra leið til að tryggja góða umgengni.
1. Húsgögn og tómstundavörur, staðan í húsinu
* Væri gaman að geta hólfað betur niður, kósý aðstaða með sófum. Mögulega með læsta skápa til að geyma spil og fleiri gögn og umsjónarmenn með því.
1. Fundaplan skólaársins
* Sjá handbók
* Stefnt að næsta fundi í febrúar/mars þar sem farið verður yfir skóladagatal næsta skólaárs.
* Þriðji fundur í maí/júní þar sem farið verður yfir skólaárið og það næsta.
1. Önnur mál
* Varamenn í ráðinu
* Þarf að passa að það sé tilgreindur varamaður fyrir fulltrúa foreldra og fulltrúa foreldrafélags.

Fleira ekki rætt. Fundi slitið kl. 17:55.